phoneee/thai-legal-corpus huggingface dataset:
ประกาศกระทรวงแรงงานและสวัสดิการสังคมประกาศกระทรวงแรงงานและสวัสดิการสังคมเรื่องการกำหนดสถานที่ซึ่งห้ามจัดตั้งสำนักงานจัดหางาน[๑] อาศัยอำนาจตามความในมาตรา ๕แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘แก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ. ๒๕๓๗มาตรา ๑๑ แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ และมาตรา ๔๗แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ แก้ไขเพิ่มเติมโดยพระราชบัญญัติจัดหางานและคุ้มครองคนหางาน(ฉบับที่ ๒) พ.ศ. ๒๕๓๗รัฐมนตรีว่าการกระทรวงแรงงานและสวัสดิการสังคมออกประกาศไว้ดังต่อไปนี้ข้อ ๑ให้ยกเลิกประกาศกระทรวงมหาดไทย เรื่อง การกำหนดสถานที่ซึ่งห้ามจัดตั้งสำนักงานจัดหางานลงวันที่ ๑๐ มกราคม พ.ศ. ๒๕๒๙ข้อ ๒ห้ามมิให้จัดตั้งสำนักงานจัดหางาน ณ สถานที่ ดังต่อไปนี้(๑) สถานที่ที่มีสำนักงานจัดหางานตั้งอยู่แล้ว(๒) สถานศึกษา ศาสนสถาน สถานพยาบาล สถานสงเคราะห์สถานรับเลี้ยงเด็กสถานพักฟื้น มูลนิธิ สมาคม สหกรณ์ สโมสร ร้านค้าของเก่าสถานที่ประกอบธุรกิจท่องเที่ยวสถานที่ซึ่งมีพื้นที่น้อยกว่าสิบหกตารางเมตรสถานที่ประกอบกิจการอื่นซึ่งไม่อาจแยกเป็นสัดส่วนได้ หรือสถานที่อื่นซึ่งไม่เหมาะสมประกาศ ณ วันที่ ๘ มีนาคม พ.ศ. ๒๕๓๘สมพงษ์ อมรวิวัฒน์รัฐมนตรีว่าการกระทรวงแรงงานและสวัสดิการสังคมวิภา/ผู้จัดทำ๘ มีนาคม ๒๕๕๕[๑] ราชกิจจานุเบกษาเล่ม ๑๑๒/ตอนพิเศษ ๑๐ ง/หน้า ๒๖/๒๙ มีนาคม ๒๕๓๘
ข้อบัญญัติองค์การบริหารส่วนตำบลบ้านแหลมข้อบัญญัติองค์การบริหารส่วนตำบลบ้านแหลมเรื่องการลดหย่อนภาษีบำรุงท้องที่พ.ศ.๒๕๕๓[๑] เพื่อให้การจัดเก็บภาษีบำรุงท้องที่เป็นไปด้วยความเรียบร้อยอาศัยอำนาจตามความในมาตรา ๒๒ แห่งพระราชบัญญัติภาษีบำรุงท้องที่ พ.ศ. ๒๕๐๘ซึ่งแก้ไขเพิ่มเติมโดยพระราชบัญญัติภาษีบำรุงท้องที่ (ฉบับที่ ๓) พ.ศ. ๒๕๔๓องค์การบริหารส่วนตำบลบ้านแหลมจึงได้ตราข้อบัญญัตินี้ขึ้นไว้โดยได้รับความเห็นชอบจากสภาองค์การบริหารส่วนตำบลบ้านแหลมและโดยความเห็นชอบของนายอำเภอบ้านแหลม เพื่อเป็นหลักเกณฑ์ในการปฏิบัติ ดังนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลบ้านแหลมเรื่อง การลดหย่อนภาษีบำรุงท้องที่ พ.ศ. ๒๕๕๓ข้อ ๒ ข้อบัญญัตินี้ให้ใช้บังคับตั้งแต่วันที่ได้ประกาศไว้โดยเปิดเผย ณสำนักงานองค์การบริหารส่วนตำบลบ้านแหลม แล้วเจ็ดวันข้อ ๓ ให้บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในจังหวัดเพชรบุรีและใช้ที่ดินนั้นเป็นที่อยู่อาศัยของตนเป็นที่เลี้ยงสัตว์ของตนหรือประกอบกสิกรรมของตนในเขตองค์การบริหารส่วนตำบลบ้านแหลมให้ลดหย่อนไม่ต้องเสียภาษีบำรุงท้องที่ได้ จำนวน ๕ ไร่ข้อ ๔ ให้นายกองค์การบริหารส่วนตำบลบ้านแหลมมีหน้าที่รักษาการให้เป็นไปตามข้อบัญญัตินี้และให้มีอำนาจออกระเบียบ ข้อบังคับ หรือคำสั่งเพื่อปฏิบัติการให้เป็นไปตามข้อบัญญัตินี้ประกาศณ วันที่ ๑๕ กุมภาพันธ์ พ.ศ. ๒๕๕๓ชำนาญแสงจันทร์นายกองค์การบริหารส่วนตำบลบ้านแหลมปริยานุช/ผู้จัดทำ๑๕มิถุนายน ๒๕๕๓นันท์นภัสร์/ตรวจ๑๕มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนที่ ๘๘ ง/หน้า ๒๑๒/๑๐ มิถุนายน ๒๕๕๓
พระราชบัญญัติปรับปรุงกระทรวง ทบวง กรม (ฉบับที่ 15) พ.ศ. 2558พระราชบัญญัติ ปรับปรุงกระทรวง ทบวง กรม (ฉบับที่ ๑๕) พ.ศ. ๒๕๕๘ภูมิพลอดุลยเดช ป.ร. ให้ไว้ ณ วันที่ ๓๑ ตุลาคม พ.ศ. ๒๕๕๘ เป็นปีที่ ๗๐ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยการปรับปรุงกระทรวงทบวง กรม จึงทรงพระกรุณาโปรดเกล้าฯให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติปรับปรุงกระทรวง ทบวง กรม (ฉบับที่ ๑๕) พ.ศ. ๒๕๕๘"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิกความใน (๘)ของมาตรา ๔๖ แห่งพระราชบัญญัติปรับปรุงกระทรวง ทบวง กรม พ.ศ. ๒๕๔๕และให้ใช้ความต่อไปนี้แทน "(๘)สำนักงานป้องกันและปราบปรามการฟอกเงินมีอำนาจหน้าที่เกี่ยวกับการดำเนินการป้องกันและปราบปรามการฟอกเงินตามที่กำหนดไว้ในกฎหมาย"มาตรา 4 มาตรา ๔ ให้ยกเลิกความในวรรคสองและวรรคสามของมาตรา๔๖ แห่งพระราชบัญญัติปรับปรุงกระทรวง ทบวง กรม พ.ศ. ๒๕๔๕ซึ่งแก้ไขเพิ่มเติมโดยพระราชบัญญัติปรับปรุงกระทรวง ทบวง กรม (ฉบับที่ ๙) พ.ศ.๒๕๕๓ และให้ใช้ความต่อไปนี้แทน "ส่วนราชการตามวรรคหนึ่งมีฐานะเป็นกรมอยู่ในบังคับบัญชาของนายกรัฐมนตรี"ผู้รับสนองพระบรมราชโองการ พลเอก ประยุทธ์ จันทร์โอชา นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากได้มีการแก้ไขเพิ่มเติมพระราชบัญญัติป้องกันและปราบปรามการฟอกเงิน พ.ศ. ๒๕๔๒ กำหนดให้เลขาธิการคณะกรรมการป้องกันและปราบปรามการฟอกเงินเป็นผู้บังคับบัญชาข้าราชการ พนักงาน และลูกจ้างซึ่งปฏิบัติงานในสำนักงานและขึ้นตรงต่อนายกรัฐมนตรีโดยสมควรกำหนดให้สำนักงานป้องกันและปราบปรามการฟอกเงินเป็นส่วนราชการที่อยู่ในบังคับบัญชาของนายกรัฐมนตรี จึงจำเป็นต้องตราพระราชบัญญัตินี้
ประกาศกรมสรรพสามิตประกาศกรมสรรพสามิตเรื่องกำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่๒๑/๒๕๕๔)[๑] อาศัยอำนาจตามความในมาตรา ๘ (๑) วรรคสามแห่งพระราชบัญญัติภาษีสรรพสามิต พ.ศ. ๒๕๒๗ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔และโดยอนุมัติรัฐมนตรีว่าการกระทรวงการคลังเป็นหลักการตามหนังสือสำนักงานเศรษฐกิจการคลัง ที่ กค ๐๓๐๒/๑๑๒๖ ลงวันที่ ๕ มีนาคม พ.ศ. ๒๕๓๖อธิบดีกรมสรรพสามิตออกประกาศไว้ ดังต่อไปนี้ข้อ ๑ ให้ยกเลิกประกาศกรมสรรพสามิตเรื่อง กำหนดมูลค่าน้ำมันเตาที่ผลิตในราชอาณาจักร เพื่อถือเป็นเกณฑ์ในการคำนวณภาษี(ฉบับที่ ๒๐/๒๕๕๔) ลงวันที่ ๑๐ พฤษภาคม ๒๕๕๔ข้อ ๒ กำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษีไว้ ดังต่อไปนี้(๑)น้ำมันเตาชนิดที่ ๑ ลิตรละ ๒๒.๓๖๘๐ บาท(๒)น้ำมันเตาชนิดที่ ๒ ลิตรละ ๒๑.๑๔๖๔ บาท(๓)น้ำมันเตาชนิดที่ ๓ ลิตรละ ๒๐.๙๑๕๗ บาท(๔)น้ำมันเตาชนิดที่ ๔ ลิตรละ ๒๐.๔๖๑๕ บาท(๕)น้ำมันเตาชนิดที่ ๕ ลิตรละ ๒๐.๙๘๑๗ บาททั้งนี้ ตั้งแต่วันที่ ๒๓ พฤษภาคม ๒๕๕๔ เป็นต้นไปประกาศณ วันที่ ๑๙ พฤษภาคม พ.ศ. ๒๕๕๔นภารัตน์กัลยาณสุตรองอธิบดีปฏิบัติราชการแทนอธิบดีกรมสรรพสามิตปริยานุช/ผู้จัดทำ๗ กันยายน ๒๕๕๔ณัฐวดี/ตรวจ๗ กันยายน ๒๕๕๔[๑] ราชกิจจานุเบกษาเล่ม ๑๒๘/ตอนที่ ๑๑๗ ง/หน้า ๑๓/๑๑ สิงหาคม ๒๕๕๔
ข้อบังคับสภาทนายความข้อบังคับสภาทนายความว่าด้วยการอุทธรณ์การไม่รับจดทะเบียนและออกใบอนุญาตของสภาทนายความพ.ศ. ๒๕๔๑ อาศัยอำนาจตามความในมาตรา ๒๗ (๓) (ก) และมาตรา ๓๖ วรรคสองโดยความเห็นชอบของสภานายกพิเศษแห่งสภาทนายความ ตามมาตรา ๒๘ แห่งพระราชบัญญัติทนายความพ.ศ. ๒๕๒๘ คณะกรรมการสภาทนายความออกข้อบังคับว่าด้วยการไม่รับจดทะเบียนและออกใบอนุญาตของสภาทนายความไว้ดังต่อไปนี้ข้อ ๑ข้อบังคับนี้เรียกว่า ข้อบังคับสภาทนายความ ว่าด้วยการอุทธรณ์การไม่รับจดทะเบียนและออกใบอนุญาตของสภาทนายความพ.ศ. ๒๕๔๑ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ผู้ยื่นคำขอรับใบอนุญาตให้เป็นทนายความที่คณะกรรมการสภาทนายความไม่รับจดทะเบียนและออกใบอนุญาตให้ตามมาตรา๓๖ วรรคหนึ่ง แห่งพระราชบัญญัติทนายความ พ.ศ. ๒๕๒๘มีสิทธิอุทธรณ์การไม่รับจดทะเบียนและออกใบอนุญาตดังกล่าวต่อสภานายกพิเศษภายใน ๓๐วัน นับแต่วันได้รับแจ้งการไม่รับจดทะเบียนและออกใบอนุญาตหรือภายในกำหนดเวลา ๓๐วัน นับแต่วันที่เลขาธิการประกาศแจ้งให้ผู้ยื่นคำขอทำการอุทธรณ์ ณ ที่ทำการสภาทนายความหากระยะเวลาสิ้นสุดดังกล่าวไม่เท่ากัน ให้นำกำหนดระยะเวลาที่ยาวกว่าใช้บังคับข้อ ๔คำอุทธรณ์การไม่รับจดทะเบียนและออกใบอนุญาตตามข้อ ๓ ต้องทำตามแบบที่สภาทนายความกำหนดไว้ท้ายข้อบังคับฉบับนี้และต้องประกอบด้วยรายละเอียดข้อเท็จจริง ข้อโต้แย้งและเหตุแห่งการไม่รับจดทะเบียนและออกใบอนุญาตข้อ ๕การยื่นอุทธรณ์การไม่รับจดทะเบียนและออกใบอนุญาต ให้ยื่นต่อเลขาธิการสภาทนายความณ สภาทนายความ หรือให้ยื่นต่อกรรมการภาค ณ สภาทนายความภาคที่ผู้ยื่นคำขอมีสำนักงานที่จดทะเบียนอยู่ในเขตในวันเวลาทำการข้อ ๖คำอุทธรณ์การไม่รับจดทะเบียนและออกใบอนุญาต ที่ได้ยื่นไว้ก่อนที่มีการประกาศใช้ข้อบังคับฉบับนี้และสภาทนายความได้รับไว้แล้วให้ถือว่าเป็นอุทธรณ์ที่ได้ทำตามหลักเกณฑ์และวิธีการที่กำหนดในข้อบังคับฉบับนี้ข้อ ๗ภายหลังจากได้รับคำอุทธรณ์แล้ว ให้เลขาธิการสภาทนายความรวบรวมถ้อยคำสำนวนส่งให้สภานายกพิเศษพิจารณาโดยเร็วประกาศ ณ วันที่ ๒๙ พฤษภาคม พ.ศ. ๒๕๔๑สัก กอแสงเรืองนายกสภาทนายความ[เอกสารแนบท้าย]๑. คำอุทธรณ์ไม่รับจดทะเบียนและออกใบอนุญาตของสภาทนายความ(ดูข้อมูลจากภาพกฎหมาย)หมายเหตุ :- เหตุผลในการประกาศใช้ข้อบังคับสภาทนายความฉบับนี้คือ โดยที่มาตรา๓๖ วรรคสอง ของพระราชบัญญัติทนายความ พ.ศ. ๒๕๒๘กำหนดให้ผู้ยื่นคำขอรับใบอนุญาตเป็นทนายความที่คณะกรรมการสภาทนายความไม่รับจดทะเบียนและออกใบอนุญาตตามมาตรา๓๖ วรรคหนึ่ง ให้มีสิทธิอุทธรณ์การไม่รับจดทะเบียนและออกใบอนุญาตของสภาทนายความต่อสภานายกพิเศษได้ตามหลักเกณฑ์และวิธีการที่กำหนดในข้อบังคับ จึงจำเป็นต้องออกข้อบังคับฉบับนี้ดลธี/ผู้จัดทำ๒ พฤศจิกายน ๒๕๕๓นฤดล/ผู้ตรวจ๑๑ มกราคม ๒๕๕๔[๑] ราชกิจจานุเบกษาเล่ม ๑๑๕/ตอนพิเศษ ๖๗ ง/หน้า ๒๒/๕ สิงหาคม ๒๕๔๑
คําสั่งกรมสรรพากรที่ ท.ป. 116/2545 เรื่อง การเก็บและรักษารายงาน ใบกํากับภาษี สําเนาใบกํากับภาษี พร้อมทั้ง เอกสารประกอบการลงรายงานไว้ ณ สถานที่อื่นที่อธิบดีกําหนด------------------------------------------------------อาศัยอํานาจตามความในมาตรา 87/3 วรรคหนึ่ง แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 30) พ.ศ. 2534 อธิบดี กรมสรรพากร กําหนดสถานที่เก็บและรักษารายงาน ใบกํากับภาษี สําเนาใบกํากับภาษี พร้อมทั้งเอกสารประกอบการลงรายงานไว้ ณ สถานที่อื่นนอกจากสถานประกอบการที่จัดทํารายงานนั้น ดังนี้ข้อ ๑ ให้ยกเลิกความในวรรคหนึ่งของข้อ 2 ของคําสั่งกรมสรรพากร ที่ ท.ป.71/2540 เรื่อง การเก็บและรักษารายงาน ใบกํากับภาษี สําเนาใบกํากับภาษี พร้อมทั้งเอกสารประกอบการลงรายงานไว้ ณ สถานที่อื่นที่อธิบดีกําหนด ลงวันที่ 14 กรกฎาคม พ.ศ. 2540 และให้ใช้ความต่อไปนี้แทน"ข้อ 2 ในกรณีที่ผู้ประกอบการจดทะเบียน ซึ่งมีหน้าที่เก็บและรักษา รายงาน ใบกํากับภาษี สําเนาใบกํากับภาษี พร้อมทั้งเอกสารประกอบการลงรายงานไว้ ณ สถานประกอบการที่จัดทํารายงานนั้น มีความประสงค์จะเก็บและรักษารายงาน ใบกํากับภาษี สําเนา ใบกํากับภาษี พร้อมทั้งเอกสารประกอบการลงรายงานของปีภาษีก่อนปีภาษีปัจจุบันไว้ ณ สถานประกอบการแห่งอื่นหรือสถานที่แห่งอื่น นอกจากสถานประกอบการที่จัดทํารายงานนั้น ให้ยื่น คําร้องเป็นหนังสือต่ออธิบดีกรมสรรพากรผ่านสรรพากรพื้นที่ ณ สํานักงานสรรพากรพื้นที่ ที่สถานประกอบการที่มีหน้าที่ต้องจัดทํารายงาน ใบกํากับภาษี สําเนาใบกํากับภาษี พร้อมทั้งเอกสารประกอบการลงรายงานตั้งอยู่"ข้อ ๒ ให้ยกเลิกความในข้อ 3 ของคําสั่งกรมสรรพากร ที่ ท.ป.71/2540 เรื่อง การเก็บและรักษารายงาน ใบกํากับภาษี สําเนาใบกํากับภาษี พร้อมทั้งเอกสารประกอบการ ลงรายงานไว้ ณ สถานที่อื่นที่อธิบดีกําหนด ลงวันที่ 14 กรกฎาคม พ.ศ. 2540 และให้ใช้ความ ต่อไปนี้แทน"ข้อ 3 ให้สรรพากรพื้นที่เป็นผู้พิจารณาคําร้องตามข้อ 2 แล้วแจ้งผลการพิจารณาเป็นหนังสือให้ผู้ประกอบการทราบการอนุญาตหรือไม่อนุญาต พร้อมทั้งส่งสําเนาหนังสือแจ้งผลการพิจารณาให้สรรพากรภาคทราบด้วย และจัดทําทะเบียนคุมการอนุญาตหรือไม่อนุญาตแยกเป็นเขต หรืออําเภอตามที่ตั้งสถานประกอบการนั้น ๆ โดยระบุรายการดังนี้(1) ลําดับที่(2) ชื่อและที่อยู่ของผู้ประกอบการ(3) ประเภท ชนิด เดือน พ.ศ. ของรายงาน ใบกํากับภาษี สําเนาใบกํากับภาษี และเอกสารประกอบการลงรายงานที่ได้รับอนุญาตให้นําไปเก็บและรักษาไว้ ณ สถานที่อื่น(4) สถานที่ที่ได้รับอนุญาตให้นํารายงาน ใบกํากับภาษี สําเนา ใบกํากับภาษี และเอกสารประกอบการลงรายงานไปเก็บและรักษา"ข้อ ๓ ให้ยกเลิกความในวรรคหนึ่งของข้อ 4 ของคําสั่งกรมสรรพากร ที่ ท.ป.71/2540 เรื่อง การเก็บและรักษารายงาน ใบกํากับภาษี สําเนาใบกํากับภาษี พร้อมทั้งเอกสารประกอบการลงรายงานไว้ ณ สถานที่อื่นที่อธิบดีกําหนด ลงวันที่ 14 กรกฎาคม พ.ศ. 2540 และให้ใช้ความต่อไปนี้แทน"ข้อ 4 ผู้ประกอบการที่ได้ยื่นคําร้องตามข้อ 2 แล้ว จะนํารายงาน ใบกํากับภาษี สําเนาใบกํากับภาษี พร้อมทั้งเอกสารประกอบการลงรายงานไปเก็บและรักษาไว้ ณ สถานที่ที่ได้รับอนุญาตได้ต่อเมื่อได้รับหนังสือแจ้งผลการพิจารณาอนุญาตจากสรรพากรพื้นที่"ข้อ ๔ คําสั่งนี้ให้ใช้บังคับตั้งแต่วันที่ 11 ตุลาคม พ.ศ. 2545 เป็นต้นไปผู้มีอํานาจลงนาม - สั่ง ณ วันที่ 10 ตุลาคม พ.ศ. 2545 ศุภรัตน์ ควัฒน์กุล(นายศุภรัตน์ ควัฒน์กุล)อธิบดีกรมสรรพากร
ประกาศคณะกรรมการประมงประจำจังหวัดสมุทรสาครประกาศคณะกรรมการประมงประจำจังหวัดสมุทรสาครเรื่องกำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุมประเภทการเพาะเลี้ยงกุ้งก้ามแดง หรือกุ้งเครย์ฟิช Procambarus clarkii หรือ Cherax spp.พ.ศ. ๒๕๖๐ โดยที่กฎกระทรวงกำหนดกิจการการเพาะเลี้ยงสัตว์น้ำให้เป็นกิจการการเพาะเลี้ยงสัตว์น้ำควบคุมพ.ศ. ๒๕๕๙ ออกตามความในมาตรา ๖ วรรคหนึ่ง และมาตรา ๗๖ แห่งพระราชกำหนดการประมง พ.ศ.๒๕๕๘ กำหนดให้กุ้งก้ามแดง หรือกุ้งเครย์ฟิช Procambarus clarkii หรือ Cherax spp. เป็นกิจการการเพาะเลี้ยงสัตว์น้ำควบคุมและความในมาตรา ๗๗แห่งพระราชกำหนดดังกล่าวบัญญัติห้ามมิให้ผู้ใดประกอบกิจการการเพาะเลี้ยงสัตว์น้ำควบคุมนอกเขตพื้นที่ที่คณะกรรมการประมงประจำจังหวัดประกาศกำหนดให้เป็นเขตเพาะเลี้ยงสัตว์น้ำอาศัยอำนาจตามความในมาตรา๒๘ วรรคหนึ่ง (๓) และมาตรา ๗๗ แห่งพระราชกำหนดการประมง พ.ศ. ๒๕๕๘คณะกรรมการประมงประจำจังหวัดสมุทรสาครออกประกาศไว้ ดังต่อไปนี้ข้อ๑ ให้เขตท้องที่จังหวัดสมุทรสาครเป็นเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม ประเภทการเพาะเลี้ยงกุ้งก้ามแดง หรือกุ้งเครย์ฟิช Procambarus clarkii หรือ Cherax spp. ยกเว้นที่สาธารณสมบัติของแผ่นดินข้อ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปจึงประกาศให้ทราบโดยทั่วกันประกาศ ณ วันที่ ๕กรกฎาคม พ.ศ. ๒๕๖๐ประภัสสร์ มาลากาญจน์ผู้ว่าราชการจังหวัดสมุทรสาครประธานคณะกรรมการประมงประจำจังหวัดสมุทรสาครพรวิภา/ภวรรณตรี/จัดทำ๒ สิงหาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๙๔ ง/หน้า ๒๒/๓๑ กรกฎาคม ๒๕๖๐
พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนเพื่อขยายทางหลวงเทศบาลสายซอยประชาอุทิศ ๙๐พ.ศ.๒๕๔๘ ภูมิพลอดุลยเดชป.ร.ให้ไว้ณ วันที่ ๒๒ ธันวาคม พ.ศ. ๒๕๔๘เป็นปีที่๖๐ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนเพื่อขยายทางหลวงเทศบาลสายซอยประชาอุทิศ ๙๐ ในท้องที่แขวงทุ่งครุ เขตทุ่งครุ กรุงเทพมหานครอาศัยอำนาจตามความในมาตรา ๒๒๑ ของรัฐธรรมนูญแห่งราชอาณาจักรไทยกับมาตรา ๕ วรรคสาม และมาตรา ๖ แห่งพระราชบัญญัติว่าด้วยการเวนคืนอสังหาริมทรัพย์พ.ศ. ๒๕๓๐ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๙ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๖๘ วรรคหนึ่งแห่งพระราชบัญญัติทางหลวง พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา๔๘ มาตรา ๔๙ มาตรา ๕๐ และมาตรา๕๑ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายจึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืนเพื่อขยายทางหลวงเทศบาลสายซอยประชาอุทิศ ๙๐ พ.ศ. ๒๕๔๘มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ พระราชกฤษฎีกานี้ให้ใช้บังคับได้มีกำหนดสี่ปีมาตรา ๔ ให้ผู้ว่าราชการกรุงเทพมหานครเป็นเจ้าหน้าที่เวนคืนตามพระราชกฤษฎีกานี้มาตรา ๕ เขตที่ดินในบริเวณที่ที่จะเวนคืนตามพระราชกฤษฎีกานี้อยู่ในท้องที่แขวงทุ่งครุเขตทุ่งครุ กรุงเทพมหานคร มีส่วนแคบที่สุดสี่สิบเมตร และส่วนกว้างที่สุดหกสิบเมตรทั้งนี้ ภายในแนวเขตตามแผนที่ท้ายพระราชกฤษฎีกานี้มาตรา ๖ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนเพื่อขยายทางหลวงเทศบาลสายซอยประชาอุทิศ ๙๐ พ.ศ. ๒๕๔๘(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากมีความจำเป็นจะต้องขยายทางหลวงเทศบาลสายซอยประชาอุทิศ ๙๐ ในท้องที่แขวงทุ่งครุ เขตทุ่งครุ กรุงเทพมหานคร เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคในการนี้ สมควรกำหนดเขตที่ดินในบริเวณที่ที่จะเวนคืนในท้องที่ดังกล่าว เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนจึงจำเป็นต้องตราพระราชกฤษฎีกานี้ชัชสรัญ/ผู้จัดทำ๙มกราคม ๒๕๔๙[๑] ราชกิจจานุเบกษาเล่ม ๑๒๒/ตอนที่ ๑๒๗ ก/หน้า ๑๖/๓๐ ธันวาคม ๒๕๔๘
ประกาศองค์การบริหารส่วนตำบลปากหมันประกาศองค์การบริหารส่วนตำบลปากหมันเรื่องการดำเนินการเกี่ยวกับข้อมูลข่าวสารส่วนบุคคล[๑] เพื่อให้การปฏิบัติเป็นไปตามมาตรา ๒๓ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอองค์การบริหารส่วนตำบลปากหมัน เป็นหน่วยงานราชการส่วนท้องถิ่นซึ่งกำกับดูแลโดยกรมส่งเสริมการปกครองท้องถิ่น กระทรวงมหาดไทยมีการจัดระบบข้อมูลข่าวสารส่วนบุคคลดังนี้งานบริหารงานบุคคล สำนักปลัดองค์การบริหารส่วนตำบลปากหมัน๑. ประเภทของบุคคลที่มีการเก็บข้อมูลไว้๑.๑ พนักงานส่วนตำบล สังกัดองค์การบริหารส่วนตำบลปากหมัน๑.๒ ลูกจ้างประจำ สังกัดองค์การบริหารส่วนตำบลปากหมัน๑.๓ พนักงานจ้างตามภารกิจและพนักงานจ้างทั่วไปสังกัดองค์การบริหารส่วนตำบลปากหมัน๒. ประเภทของระบบข้อมูลข่าวสารส่วนบุคคล๒.๑ แฟ้มประวัติ/บัตรประวัติ๓. ลักษณะการใช้ข้อมูลตามปกติ๓.๑ ใช้ในการบริหารงานบุคคลขององค์การบริหารส่วนตำบลปากหมัน๔. วิธีการตรวจสอบข้อมูลข่าวสารของเจ้าของข้อมูล๔.๑ ยื่นคำร้องขอตรวจสอบแฟ้มประวัติพนักงานส่วนตำบล/บัตรประวัติพนักงานส่วนตำบล๕. วิธีการขอแก้ไขเปลี่ยนแปลงข้อมูลการแก้ไขเพิ่มเติมรายการแฟ้มประวัติพนักงานส่วนตำบล/บัตรประวัติพนักงานส่วนตำบลและลูกจ้างมีแนวทางปฏิบัติดังนี้๕.๑ รายการเปลี่ยนแปลงหรือเพิ่มเติมที่จะต้องแจ้งให้พนักงานประวัติ(ปลัดองค์การบริหารส่วนตำบล) เพื่อบันทึกในแฟ้มประวัติ/ทะเบียนประวัติ- การแต่งตั้ง โอน ย้ายการเลื่อนระดับ การเลื่อนขั้นเงินเดือน- การผ่านการอบรมดูงานและการได้รับเครื่องราชอิสริยาภรณ์ แจ้งการเปลี่ยนแปลงเพิ่มเติมรายการดังกล่าว โดยแนบสำเนาเอกสารหลักฐานที่เกี่ยวข้องให้งานบริหารงานบุคคลสำนักปลัดองค์การบริหารส่วนตำบลปากหมัน จำนวน ๓ ชุด- การเพิ่มวุฒิการศึกษาใช้หลักฐานประกาศนียบัตร ปริญญาบัตร และสำเนาใบแสดงผลการศึกษา (Transcript) จำนวน ๓ ชุด-การเปลี่ยนแปลงชื่อตัว - ชื่อสกุล ให้แจ้งการเปลี่ยนแปลงโดยแนบสำเนาหลักฐานการเปลี่ยนชื่อตัว- ชื่อสกุล จำนวน ๓ ชุด-การเพิ่มเติมรายการอื่น ๆ เช่น การได้รับการคัดเลือกเป็นข้าราชการดีเด่น เป็นต้นให้ส่งสำเนาใบประกาศหลักฐานอื่น ๆ นั้น จำนวน ๓ ชุด๕.๒ เอกสารหลักฐานที่ส่งให้พนักงานประวัติ(ปลัดองค์การบริหารส่วนตำบล) ต้องรับรองสำเนาถูกต้อง ตามข้อ ๓๑ของระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖(รวมแก้ไขเพิ่มเติมถึงปัจจุบัน) ทุกครั้ง๖. แหล่งข้อมูล๖.๑ เจ้าของประวัติ/คำสั่งแต่งตั้ง โอน ย้าย การเลื่อนระดับการเลื่อนขั้นเงินเดือน/คำสั่งอื่น ๆ ที่เกี่ยวกับการบริหารงานบุคคลประกาศณ วันที่ ๓๐ ตุลาคม พ.ศ. ๒๕๕๕มงคล สารมะโนนายกองค์การบริหารส่วนตำบลปากหมันปริยานุช/ผู้จัดทำ๒๑ ธันวาคม๒๕๕๕ณัฐพร/ผู้ตรวจ๒๑ ธันวาคม๒๕๕๕[๑] ราชกิจจานุเบกษาเล่ม ๑๒๙/ตอนที่ ๑๔๕ ง/หน้า ๓๓๑/๒๐ ธันวาคม ๒๕๕๕
พระราชบัญญัติกองอาสารักษาดินแดน (ฉบับที่ 3) พ.ศ. 2557พระราชบัญญัติ กองอาสารักษาดินแดน (ฉบับที่ ๓) พ.ศ. ๒๕๕๗ภูมิพลอดุลยเดช ป.ร. ให้ไว้ ณ วันที่ ๒๘พฤศจิกายน พ.ศ. ๒๕๕๗ เป็นปีที่ ๖๙ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยกองอาสารักษาดินแดน จึงทรงพระกรุณาโปรดเกล้าฯให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติกองอาสารักษาดินแดน (ฉบับที่ ๓) พ.ศ. ๒๕๕๗"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิกความในมาตรา ๒๕ แห่งพระราชบัญญัติกองอาสารักษาดินแดน พ.ศ. ๒๔๙๗ และให้ใช้ความต่อไปนี้แทน "มาตรา ๒๕ เมื่อสมาชิกกองอาสารักษาดินแดนประสบอันตรายถึงแก่ความตายหรือพิการทุพพลภาพเนื่องในการปฏิบัติหน้าที่ ให้ได้รับบำนาญพิเศษตามกฎหมายว่าด้วยบำเหน็จบำนาญข้าราชการโดยอนุโลมมาตรา 3 เมื่อสมาชิกกองอาสารักษาดินแดนซึ่งได้รับบำนาญพิเศษเพราะเหตุพิการทุพพลภาพตามวรรคหนึ่งถึงแก่ความตาย ให้จ่ายเงินเป็นบำเหน็จตกทอดแก่ทายาทผู้มีสิทธิตามที่กฎหมายว่าด้วยบำเหน็จบำนาญข้าราชการบัญญัติไว้ เป็นจำนวนสามสิบเท่าของบำนาญพิเศษรายเดือนมาตรา 3 และให้นำบทบัญญัติว่าด้วยการจ่ายบำเหน็จตกทอดตามกฎหมายว่าด้วยบำเหน็จบำนาญข้าราชการมาใช้บังคับโดยอนุโลม"ผู้รับสนองพระบรมราชโองการ พลเอก ประยุทธ์ จันทร์โอชา นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่พระราชบัญญัติกองอาสารักษาดินแดน พ.ศ. ๒๔๙๗ บัญญัติให้เมื่อสมาชิกกองอาสารักษาดินแดนประสบอันตรายถึงชีวิตหรือพิการทุพพลภาพเนื่องในการปฏิบัติหน้าที่มีสิทธิได้รับเพียงบำนาญพิเศษทำให้ทายาทของสมาชิกกองอาสารักษาดินแดนซึ่งเสียชีวิตภายหลังจากที่ได้รับบำนาญพิเศษเพราะเหตุพิการทุพพลภาพไม่มีสิทธิได้รับบำเหน็จตกทอด แม้สมาชิกกองอาสารักษาดินแดนจะได้ปฏิบัติหน้าที่ในการรักษาความมั่นคงภายในในพื้นที่ชายแดนและพื้นที่เสี่ยงภัยหรือในการปกป้องอธิปไตยของประเทศชาติร่วมกับข้าราชการ ทหารหรือตำรวจก็ตาม ซึ่งแตกต่างกับกรณีทายาทของข้าราชการ พลทหารกองประจำการ หรือบุคคลที่ทำหน้าที่ทหารตามที่กระทรวงกลาโหมกำหนด ซึ่งมีสิทธิได้รับบำเหน็จตกทอดตามกฎหมายว่าด้วยบำเหน็จบำนาญข้าราชการ ดังนั้น เพื่อความเป็นธรรมและเป็นการสร้างขวัญกำลังใจให้กับสมาชิกกองอาสารักษาดินแดนสมควรกำหนดให้ทายาทของสมาชิกกองอาสารักษาดินแดนมีสิทธิได้รับบำเหน็จตกทอดด้วย จึงจำเป็นต้องตราพระราชบัญญัตินี้
พระราชกฤษฎีกาพระราชกฤษฎีกาให้ใช้พระราชบัญญัติควบคุมอาคารพ.ศ. ๒๕๒๒บังคับในท้องที่บางแห่งในตำบลท่าเสาตำบลป่าเซ่าและตำบลบ้านเกาะอำเภอเมืองอุตรดิตถ์ จังหวัดอุตรดิตถ์พ.ศ.๒๕๓๔ ภูมิพลอดุลยเดชป.ร.ให้ไว้ณ วันที่ ๒๙ กันยายน พ.ศ. ๒๕๓๔เป็นปีที่๔๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรให้ใช้พระราชบัญญัติควบคุมอาคารพ.ศ. ๒๕๒๒ บังคับในท้องที่บางแห่งในตำบลท่าเสา ตำบลป่าเซ่า และตำบลบ้านเกาะอำเภอเมืองอุตรดิตถ์ จังหวัดอุตรดิตถ์อาศัยอำนาจตามความในมาตรา ๒๕แห่งธรรมนูญการปกครองราชอาณาจักร พุทธศักราช ๒๕๓๔ และมาตรา ๒แห่งพระราชบัญญัติควบคุมอาคาร พ.ศ. ๒๕๒๒ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาให้ใช้พระราชบัญญัติควบคุมอาคารพ.ศ. ๒๕๒๒ บังคับในท้องที่บางแห่งในตำบลท่าเสา ตำบลป่าเซ่า และตำบลบ้านเกาะอำเภอเมืองอุตรดิตถ์ จังหวัดอุตรดิตถ์ พ.ศ. ๒๕๓๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ใช้พระราชบัญญัติควบคุมอาคาร พ.ศ. ๒๕๒๒บังคับในท้องที่บางแห่งในตำบลท่าเสา ตำบลป่าเซ่า และตำบลบ้านเกาะอำเภอเมืองอุตรดิตถ์ จังหวัดอุตรดิตถ์ ภายในแนวเขตตามแผนที่ท้ายพระราชกฤษฎีกานี้มาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการอานันท์ ปันยารชุนนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาให้ใช้พระราชบัญญัติควบคุมอาคาร พ.ศ. ๒๕๒๒บังคับในท้องที่บางแห่งในตำบลท่าเสา ตำบลป่าเซ่า และตำบลบ้านเกาะอำเภอเมืองอุตรดิตถ์ จังหวัดอุตรดิตถ์ พ.ศ. ๒๕๓๔(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากในท้องที่บางแห่งในตำบลท่าเสา ตำบลป่าเซ่า และตำบลบ้านเกาะอำเภอเมืองอุตรดิตถ์ จังหวัดอุตรดิตถ์กำลังมีการขยายตัวทั้งในด้านการก่อสร้างอาคารและการผังเมืองสมควรให้ใช้พระราชบัญญัติควบคุมอาคาร พ.ศ. ๒๕๒๒ บังคับในท้องที่ดังกล่าวเพื่อประโยชน์ในด้านการควบคุมเกี่ยวกับความมั่นคงแข็งแรง ความปลอดภัยการป้องกันอัคคีภัย การสาธารณสุข การรักษาคุณภาพสิ่งแวดล้อม การผังเมืองการสถาปัตยกรรม และการอำนวยความสะดวกแก่การจราจร จึงจำเป็นต้องตราพระราชกฤษฎีกานี้สรัลพร/พิมพ์๑๔มกราคม ๒๕๕๑ฐิติพงษ์/ตรวจ๒๑มกราคม ๒๕๕๑[๑]ราชกิจจานุเบกษา เล่ม ๑๐๘/ตอนที่ ๑๗๙/ฉบับพิเศษ หน้า ๒๒/๙ ตุลาคม๒๕๓๔
ประกาศกระทรวงการคลังประกาศกระทรวงการคลังเรื่องการเปลี่ยนแปลงอัตราดอกเบี้ยตั๋วสัญญาใช้เงินเพื่อการบริหารหนี้ ในปีงบประมาณพ.ศ.๒๕๕๑ ให้กับธนาคารไทยพาณิชย์ จำกัด (มหาชน) วันที่ ๒๗ ธันวาคม ๒๕๕๒[๑] ด้วยกระทรวงการคลังได้อาศัยอำนาจตามความในมาตรา๑๐ มาตรา ๑๔ และมาตรา ๒๔ แห่งพระราชบัญญัติการบริหารหนี้สาธารณะ พ.ศ. ๒๕๔๘ออกประกาศกระทรวงการคลัง เรื่อง การกู้เงินโดยการออกตั๋วสัญญาใช้เงินเพื่อการบริหารหนี้ในปีงบประมาณ พ.ศ. ๒๕๕๑ ให้กับธนาคารไทยพาณิชย์ จำกัด (มหาชน) ลงวันที่ ๒๑ ธันวาคม๒๕๕๐ อายุ ๓ ปี อัตราดอกเบี้ยร้อยละ ๓.๐๕ ต่อปี ซึ่งตามข้อ ๔ วรรคสองกระทรวงการคลังจะเปลี่ยนแปลงอัตราดอกเบี้ยเงินกู้ ในวันที่ ๒๗ มิถุนายน และวันที่๒๗ ธันวาคม ของทุกปีโดยคำนวณจากอัตราดอกเบี้ยอัตราต่ำสุดของอัตราดอกเบี้ยเงินฝากประจำ ๖ เดือนประเภทบุคคลธรรมดา เฉลี่ย ๗ วัน ของธนาคารพาณิชย์ขนาดใหญ่ (FDR)๔ แห่ง บวกร้อยละ ๐.๙๙ ต่อปี และในวันที่ ๒๗ มิถุนายน ๒๕๕๒ได้มีการเปลี่ยนแปลงอัตราดอกเบี้ยตั๋วสัญญาใช้เงินเพื่อการบริหารหนี้ ในปีงบประมาณพ.ศ. ๒๕๕๑ ให้กับธนาคารไทยพาณิชย์ จำกัด (มหาชน) เป็นร้อยละ ๑.๗๗ ต่อปีเพื่อให้อัตราดอกเบี้ยเงินกู้เป็นไปตามเงื่อนไขที่กำหนดในประกาศกระทรวงการคลังลงวันที่ ๒๑ ธันวาคม ๒๕๕๐ ดังกล่าวจึงเปลี่ยนแปลงอัตราดอกเบี้ยตั๋วสัญญาใช้เงินเพื่อการบริหารหนี้ ในปีงบประมาณ พ.ศ.๒๕๕๑ ให้กับธนาคารไทยพาณิชย์ จำกัด (มหาชน) จากอัตราดอกเบี้ยร้อยละ ๑.๗๗ ต่อปีเป็นร้อยละ ๑.๖๙ ต่อปี ทั้งนี้ ตั้งแต่วันที่ ๒๗ ธันวาคม ๒๕๕๒ เป็นต้นไปประกาศณ วันที่ ๒๓ ธันวาคม พ.ศ. ๒๕๕๒นริศชัยสูตรรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๑๑มกราคม ๒๕๕๓นันท์นภัสร์/ตรวจ๑๑มกราคม ๒๕๕๓[๑]ราชกิจจานุเบกษา เล่ม ๑๒๖/ตอนพิเศษ ๑๙๐ ง/หน้า ๑๒/๓๐ ธันวาคม ๒๕๕๒
คำพิพากษาศาลฎีกาที่ 983/2487หลักกฎหมาย: คำว่าฉกฉวยตาม มาตรา 297 หมายถึงกิริยาฉุกชักกระชากหยิบโดยรวดเร็วหรือฉับพลันทันที หยิบทรัพย์ที่ลักในเวลาเจ้าของเผลอ พอเจ้าของรู้ตัวก็รีบวิ่งหนีไปดังนี้ ขาดกิริยาฉกฉวยไม่เป็นวิ่งราวทรัพย์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 983/2487อัยการพิจิตรโจทก์นายอำนวย ติระพัธน์จำเลย กฎหมายลักษณะอาญา ม. 288, ม. 297คำว่าฉกฉวยตาม มาตรา 297 หมายถึงกิริยาฉุกชักกระชากหยิบโดยรวดเร็วหรือฉับพลันทันที หยิบทรัพย์ที่ลักในเวลาเจ้าของเผลอ พอเจ้าของรู้ตัวก็รีบวิ่งหนีไปดังนี้ ขาดกิริยาฉกฉวยไม่เป็นวิ่งราวทรัพย์(เยี่ยม เลขวนิชธัมวิทักส์-คง อิสรภักดี-ประมูล สุวรรณศร)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 983/2487อัยการพิจิตรโจทก์นายอำนวย ติระพัธน์จำเลย กฎหมายลักษณะอาญา ม. 288, ม. 297คำว่าฉกฉวยตาม มาตรา 297 หมายถึงกิริยาฉุกชักกระชากหยิบโดยรวดเร็วหรือฉับพลันทันที หยิบทรัพย์ที่ลักในเวลาเจ้าของเผลอ พอเจ้าของรู้ตัวก็รีบวิ่งหนีไปดังนี้ ขาดกิริยาฉกฉวยไม่เป็นวิ่งราวทรัพย์(เยี่ยม เลขวนิชธัมวิทักส์-คง อิสรภักดี-ประมูล สุวรรณศร)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ